བོན་གྱི་ལོ་རྒྱུས་ནང་དུ་སྙན་གྲགས་ཤིན་ཏུ་ཆེ་བའི་དགོངས་མཛོད་རི་ཁྲོད་པ་ཞེས་པ་ནི་བོན་ལུགས་རྫོགས་ཆེན་གྱི་ལོ་རྒྱུས་ལ་བདེར་གཤེགས་དགོངས་པའི་བརྒྱུད་པ།སེམས་དཔའ་བརྡ་ཡི་བརྒྱུད་པ།གྲུབ་ཐོབ་སྙན་ཁུངས་ཀྱི་བརྒྱུད་པ།སྒྲ་བསྒྱུར་ལོ་ཙཱའི་བརྒྱུད་པ།ལས་འཕྲོ་གཏེར་གྱི་བརྒྱུད་པ།རྟོགས་ལྡན་ཉམས་ཀྱི་བརྒྱུད་པ་བཅས་དྲུག་ཏུ་ཕྱེས་སྲོལ་ཡོད་པ་ལས།བརྒྱུད་པ་རྗེས་མ་རྟོགས་ལྡན་ཉམས་ཀྱི་བརྒྱུད་པའི་སྲོལ་བཏོད་མཁན་དེ་ཡིན་ཞེས་བོན་གྱི་ལོ་རྒྱུས་ཀུན་ནས་གྲགས།བོན་ལུགས་རྫོགས་ཆེན་ལ་ཨ་རྫོགས་སྙན་གསུམ་དུ་ཕྱེས་པ་ལས་ཨ་ཁྲིད་རྫོགས་པ་ཆེན་པོའི་སྲོལ་བཏོད་མཁན་ཡང་ཁོང་ཡིན་པར་བཤད།ཁོང་གི་མཚན་ལ་རྨེའུ་སྒོམ་རི་ཁྲོད་པ་དང་དགོངས་མཛོད་རི་ཁྲོད་པ།དགོངས་མཛོད་པ།རྗེ་རི་ཁྲོད་པ་དང་རྗེ་བཙུན་དམ་པ།རྗེ་གུར་ཞོགས་པ་སོགས་མཚན་གྱི་རྣམ་གྲངས་དུ་མ་ཡོད།དེའང་གཡས་རུ་ཤངས་ཀྱི་ས་ཆའི་གུར་ཞོགས་ཞེས་བྱ་བར་སྐུ་འཁྲུངས་པས་རྗེ་གུར་ཞོགས་པའང་ཟེར།རྩོམ་ཡིག་འདིའི་འཕྲོ་ཀློག